Ek let op dat baie van die besoeke wat ek op hierdie blog ontvang, verwys word deur die internet search terms “raad vir kokkerotte”, “hoe om kakkerlakke uit te roei”, “gif vir kokkerotte”, of soorgelyke terme. Ek loer so nou en dan na hierdie tipe inligting, net om te sien wat mense hier lees.
Vrywaring: Ek neem geen verantwoordelikheid vir enige ongeluk of skade aangerig aan jou huis, jou persoon of enige inwoner of besoeker in en rondom jou huis, impak in die omgewing rondom jou huis of die res van die planeet as jy my 7-punt plan volg nie – dit werk vir my; dis al wat ek sê.
Moenie die kokkerotte voer nie. Ek hou al my droë kosvoorrade wat nie in die yskas of vrieskas gebêre kan word nie, in lugdigte plastiese houers in my kombuiskaste. As jy dit op oop rakke kan bêre, nog beter, want kokkerotte hou van donker hoekies. Maak seker dat die deksels dig seël en hou hulle toe!
Moenie jou troeteldiere se kos oornag, of selfs bedags, laat rondstaan nie. Wanneer jou kat en hond klaar geëet het, bêre die oorblywende kos in lugdigte houers en hou die diere se kosbakke skoon.
Nou, om terug te kom by die konsep van kokkerotte wat uitgeroei word. Ek het so ‘n bietjie gaan navorsing doen oor die dierasietjies en wil jy glo, in ander wêrelddele word hulle juis geteel omdat hulle so oulik is en sulke nuttige gebruike het. Nou hoekom hulle dan nou wegjaag uit jou huis? Of nog erger … doodmaak *ril*? Sjympies man, dalk moet ons die alternatiewe oorweeg.
So het ek Dinsdag oggend weer moes opstaan vir my daaglikse gym sessie en dood onskuldig en baie deur die mis vir my tekkies gesoek onder in die kas… Toe een van die verdomde kakkarasies durf om oor my hand te hardloop! Ek maak toe soos enige 41-jarige man…
Ek het nie so ‘n ernstige aksie teen die grotes nie, tel hulle sommer op en smyt hulle by die venster uit. Lanklaas een gesien. Wat my gril is die kleintjies wat so ongesiens in ‘n gaatjie inglip en dan is daar nog ‘n spesie wat kan vlieg ook.
Jy sien, nou probeer ek my man verduidelik hoekom ek die goed in die skottelgoedwasser so ‘n halwe dag lank laat staan nadat hy klaar gewas het en dan sê hy ek is net te lui om die goed uit te pak! 😀